
25 Φεβρουάριου 2019 


ΤΕΥΧΟΣ ΔΕΥΤΕΡΟ 


Αρ 


. Φύλλου 570 


ΑΠΟΦΑΣΕΙΣ 

Αριθμ.Αοικ. 94748-41 30 

Αντικατάσταση της υπ' αριθμ. Α οικ. 55972/ 
3112/2017 απόφασης των Υπουργών Οικονομι¬ 
κών και Υποδομών και Μεταφορών (ΦΕΚ 3641/ 
Β72017) σχετικά με τα οχήματα ιστορικού ενδια¬ 
φέροντος και ρύθμιση θεμάτων αγωνιστικών 
οχημάτων. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις παραγράφους 2 και 3 του άρθρου 88 και της πα¬ 
ραγράφου 2 του άρθρου 90 του ν. 2696/1999 «Κύρωση 
του Κώδικα Οδικής Κυκλοφορίας» (Α'57). 

2. Τις παραγράφους 1 και 2 περ. γ του άρθρου 49 του 
ν. 2696/1999 «Κύρωση του Κώδικα Οδικής Κυκλοφορίας» 
(Α'57). 

3. Το άρθρο 90 του «Κώδικα νομοθεσίας για την Κυ¬ 
βέρνηση και τα κυβερνητικά όργανα», όπως κυρώθηκε 
με το άρθρο πρώτο του π.δ. 63/2005 (Α' 98). 

4. Τοπ.δ. 142/2017 (Α' 181) «Οργανισμός Υπουργείου 
Οικονομικών», όπως ισχύει. 

5. Το άρθρο 4 του π.δ. 123/2017 (ΑΊ 51) «Οργανισμός 
του Υπουργείου Υποδομών και Μεταφορών». 

6. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

7. Την υπ'αριθ. οικ. 20871/21-03-2017 κοινή απόφαση 
του Πρωθυπουργού και του Υπουργού Υποδομών και 
Μεταφορών «Διορισμός Γενικού Γραμματέα του Υπουρ¬ 
γείου Υποδομών και Μεταφορών». 

8. Το άρθρο 49 του ν.4313/2014 (Α' 261) «Ρυθμίσεις 
θεμάτων Μεταφορών, Τηλεπικοινωνιών και Δημοσίων 
Έργων και άλλες διατάξεις». 

9. Την υποπαράγραφο Δ.4 της παραγράφου Δ του 
άρθρου 3ου του ν.4254/2014 (Α'85) «Μέτρα στήριξης 
και ανάπτυξης της ελληνικής οικονομίας στο πλαίσιο 
εφαρμογής του ν.4046/2012 και άλλες διατάξεις». 

10. Την παρ. 9 του άρθρου 49 του ν. 4276/2014 (Α' 155) 
«Απλούστευση διαδικασιών λειτουργίας τουριστικών 
επιχειρήσεων και τουριστικών υποδομών, ειδικές μορ¬ 
φές τουρισμού και άλλες διατάξεις». 

11. Τις διατάξεις της υποπαρ. Ε7 του άρθρου πρώτου 
του ν. 4093/2012 (222 Α'). 


12. Τις διατάξεις του αρ. 4 του ν. 2523/1997 (179 Α'). 

13. Την υπ' αριθ. ΣΤ/1831/31-01 -1978 (Β'72) απόφαση 
του Υπουργού Συγκοινωνιών «Περί καθορισμού τρόπου 
και διαδικασίας χορηγήσεως των αδειών κυκλοφορίας 
των αυτοκινήτων οχημάτων και των υπ'αυτών ρυμουλ- 
κούμενων», όπως αυτή ισχύει. 

14. Την υπ' αριθ. Α οικ. 55972/3112/2017 απόφαση 
των Υπουργών Οικονομικών και Υποδομών και Με¬ 
ταφορών (ΦΕΚ 3641 /Β'/ 2017) με θέμα «Τροποποίη¬ 
ση της υπ'αριθμ. Α οικ. 61041/5235/2013 απόφασης 
του Υφυπουργού Υποδομών, Μεταφορών και Δικτύων 
(ΦΕΚ 3019/ Β72013) με θέμα Αντικατάσταση των δια¬ 
τάξεων της περίπτωσης Ε'της παραγράφου 6 της υπ.' 
αριθμ. ΣΤ/1831/1978 (ΦΕΚ Β'72/1978) απόφασηςτου 
Υπουργού Συγκοινωνιών, όπως αυτή ισχύει'σχετικά μετά 
οχήματα ιστορικού ενδιαφέροντος», όπως αυτή ισχύει. 

15. Το γεγονός ότι από τις διατάξεις της απόφασης 
αυτής, δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Ειδικά αυτοκίνητα και μοτοσικλέτες που 
χρησιμοποιούνται μόνο για αγώνες ταχύτητος ή 
δεξιοτεχνίας 

1. Ειδικά αυτοκίνητα και μοτοσικλέτες που χρησιμο¬ 
ποιούνται μόνο για αγώνες ταχύτητος ή δεξιοτεχνίας 
δύνανται να κυκλοφορούν, κατά τις εκδηλώσεις τις ορ¬ 
γανωμένες σύμφωνα με το άρθρο 49 του Κώδικα Οδικής 
Κυκλοφορίας (ν. 2696/1999), επί οδών ή άλλων δημοσί¬ 
ων και ιδιωτικών χώρων καθώς και κατά τις αναγκαίες 
προς επισκευή και συντήρηση αυτών μετακινήσεις, βά¬ 
σει πιστοποιητικού καταχωρήσεως που εκδίδεται από 
τα νομικά πρόσωπα που εκπροσωπούν νόμιμα στην 
Ελλάδα τη Διεθνή Ομοσπονδία Αυτοκινήτου (Δ.Ο.Α.) ή 
τη Διεθνή Ομοσπονδία Μοτοσικλέτας (Δ.Ο.Μ.), κατά πε¬ 
ρίπτωση, και στα οποία έχει χορηγηθεί η προβλεπόμενη 
ειδική αθλητική αναγνώριση του ν. 2725/1999.Τα προα- 
ναφερόμενα οχήματα οφείλουν να φέρουν κατά τις ανω¬ 
τέρω εξόδους τους για αγώνες, δοκιμές και μετακινήσεις, 
χαρακτηριστικές αριθμημένες πινακίδες χορηγούμενες 
από τα ως άνω νομικά πρόσωπα. 

2. Δεν επιτρέπεται η αυτοκίνητη μετακίνηση των 
αγωνιστικών αυτοκινήτων από και προς τον τόπο των 
αγώνων ή της επισκευής και συντήρησης αυτών. Για τις 
προαναφερόμενες μετακινήσεις θα χρησιμοποιούνται 
φορτηγά ή ρυμουλκούμενα. 

Άρθρο 2 

Βεβαίωση χαρακτηρισμού - Πιστοποιητικό 
καταχώρησης οχήματος ιστορικού 
ενδιαφέροντος 

1. Ως οχήματα ιστορικού ενδιαφέροντος καθορίζονται 
τα οχήματα τα οποία πληρούν τις απαιτήσεις και προϋ¬ 
ποθέσεις των διεθνών κανονισμών που έχουν θέσει η 
Διεθνής Ομοσπονδία Αυτοκινήτου (Δ.Ο.Α.), η Διεθνής 
Ομοσπονδία Μοτοσικλέτας (Δ.Ο.Μ.) και η Διεθνής Ομο¬ 
σπονδία Παλαιού Αυτοκινήτου (Δ.Ο.Π.Α.). Καθορίζονται 
και χαρακτηρίζονται ως οχήματα ιστορικού ενδιαφέρο¬ 
ντος αποκλειστικά από τα νομικά πρόσωπα που εκπρο¬ 
σωπούν νόμιμα στην Ελλάδα την Δ.Ο.Α., τη Δ.Ο.Μ. ή τη 
Δ.Ο.Π.Α., κατά περίπτωση, βάσει των οικείων διεθνών 
κανονισμών και με τις διαδικασίες που οι οικείοι κανο¬ 
νισμοί ορίζουν.Τα ανωτέρω νομικά πρόσωπα χορηγούν 
Βεβαίωση χαρακτηρισμού του οχήματος ως ιστορικού 
ενδιαφέροντος, η οποία φέρει μοναδικό δψήφιο τουλά¬ 
χιστον αλφαριθμητικό συνδυασμό, τα δύο πρώτα ψηφία 
του οποίου αντιστοιχούν στα ανωτέρω νομικά πρόσω¬ 
πα και χορηγούνται από το Υπουργείο Υποδομών και 
Μεταφορών. Η Βεβαίωση αυτή περιλαμβάνει τα βασικά 
τεχνικά χαρακτηριστικά του οχήματος, καθώς και τα 
στοιχεία του ιδιοκτήτη. 

2. Με την ολοκλήρωση της διαδικασίας της ανωτέρω 
παραγράφου 2, ο ιδιοκτήτης (κύριος) του οχήματος δύ- 
ναται να προβεί σε εγγραφή του σε οιαδήποτε ελληνική 
ομοσπονδία ιστορικών οχημάτων της επιλογής του, η 
οποία του χορηγεί ενάριθμο διακριτικό γνώρισμα (πι¬ 
νακίδες ή οιοδήποτε άλλο πρόσφορο μέσο) και Πιστο¬ 
ποιητικό Καταχώρησης Ιστορικού Οχήματος, το οποίο 
έχει μοναδικό δψήφιο τουλάχιστον αλφαριθμητικό συν¬ 
δυασμό, τα δύο πρώτα ψηφία του οποίου αντιστοιχούν 
στην ελληνική ομοσπονδία ιστορικών οχημάτων και χο¬ 
ρηγούνται από το Υπουργείο Υποδομών και Μεταφορών. 
Το Πιστοποιητικό Καταχώρησης Ιστορικού Οχήματος 
επανεκδίδεται κάθε δύο (2) έτη, αναγράφει την ημε¬ 
ρομηνία έκδοσης και λήξης αυτού και το περιεχόμενό 
του είναι σύμφωνο προς το Παράρτημα I της παρού¬ 
σας απόφασης. Το ενάριθμο διακριτικό γνώρισμα δεν 
υπέχει θέση στοιχείων κυκλοφορίας κατά το άρθρο 90 
του Κώδικα Οδικής Κυκλοφορίας, τα δε οχήματα ιστορι¬ 
κού ενδιαφέροντος μετέχουν στη δημόσια κυκλοφορία 
με τους όρους και προϋποθέσεις που τίθενται από τον 
Κώδικα Οδικής Κυκλοφορίας για κάθε οδικό όχημα. Σε 
περίπτωση που το όχημα φέρει τα συμβατικά στοιχεία 
κυκλοφορίας, τα ως άνω χορηγηθέντα ενάριθμα διακρι¬ 
τικά γνωρίσματα πρέπει να φέρονται σε εμφανές σημείο 
στον εμπρόσθιο και οπίσθιο ανεμοθώρακα, εφόσον το 
όχημα πρόκειται να συμμετάσχει σε αγώνες ή εκδηλώ¬ 
σεις νομίμως αδειοδοτημένες. 

3. Για τα οχήματα που εισάγονται ή μεταφέρονται από 
άλλα κράτη μέλη και δεν έχουν ταξινομηθεί στη χώρα 
μας, η έκδοση της Βεβαίωσης χαρακτηρισμού οχήματος 
ιστορικού ενδιαφέροντος και η χορήγηση Πιστοποιητι¬ 
κού Καταχώρησης Ιστορικού Οχήματος, προϋποθέτει 
την προσκόμιση του οικείου τελωνειακού παραστατικού. 

4. Τα νομικά πρόσωπα της παραγράφου 2 συμπληρώ¬ 
νουν και αποστέλλουν μηνιαίωςσε ηλεκτρονική μορφή 


τη συγκεντρωτική κατάσταση του Παραρτήματος II της 
παρούσας όπου καταχωρούνται όλα τα στοιχεία (21 πε¬ 
δία συνολικά) που περιλαμβάνονται στα Πιστοποιητικά 
Καταχώρησης Ιστορικού Οχήματος του Παραρτήματος 
I που έχουν χορηγήσει συνολικά σε κάθε περίοδο στη 
Δ/νση Επιβατικών Μεταφορών και στην Υπηρεσία Υπο¬ 
στήριξης Πληροφορικής και Ηλεκτρονικών Συστημάτων 
του Υπουργείου Υποδομών και Μεταφορών, η οποία εν 
συνεχεία τη διαβιβάζει στις Τελωνειακές Περιφέρειες 
Αττικής, Θεσσαλονίκης και Αχάίας.Τα ανωτέρω στοιχεία 
οφείλουν να τηρούνται σε βάσεις δεδομένων που οι ίδιοι 
αυτοί φορείς έχουν αναπτύξει, οι οποίοι πρέπει να λαμ¬ 
βάνουν όλα τα απαραίτητα μέτρα για την ασφάλεια και 
την προστασία των δεδομένων. 

Άρθρο 3 

Όροι κυκλοφορίας 

οχημάτων ιστορικού ενδιαφέροντος 

1. Τα οχήματα ιστορικού ενδιαφέροντος, εφόσον 
δεν φέρουν στοιχεία κυκλοφορίας κατά τα οριζόμενα 
στο άρθρο 88 και 90 του Κώδικα Οδικής Κυκλοφορίας, 
απαγορεύεται να τίθενται σε δημόσια κυκλοφορία και 
δύνανται να χρησιμοποιούνται μόνο για αγώνες ή εκ¬ 
δηλώσεις, νομίμως αδειοδοτημένες, κατά τα οριζόμενα 
στο άρθρο 49 του Κ.Ο.Κ. 

2. Επιτρέπεται η κατ'εξαίρεση κυκλοφορία τους σε 
οδούς και χώρους που χρησιμοποιούνται για δημόσια 
κυκλοφορία, αποκλειστικά στις ακόλουθες περιπτώσεις: 

α. Για τους σκοπούς της συμμετοχής σε αγώνες και 
εκδηλώσεις της παραγράφου αυτής, εφόσον ο οδηγός 
και το όχημα φέρουν αθροιστικά: 

αα. νόμιμη άδεια οδήγησης και αποδεικτικό ασφάλι¬ 
σης του οχήματος. 

ββ.Το Πιστοποιητικό Καταχώρησης Ιστορικού Οχήμα¬ 
τος και το ενάριθμο διακριτικό της παρ. 2 του άρθρου 2. 

γγ. Βεβαίωση του διοργανωτή του αγώνα ή της εκδή¬ 
λωσης, στην οποία αναγράφεται η απόφαση αδειοδό- 
τησης και βεβαιώνεται η ημερομηνία διεξαγωγής και η 
διάρκειάτους, καθώς και η συμμετοχή του συγκεκριμέ¬ 
νου οχήματος σε αυτήν. 

Η κυκλοφορία του οχήματος, σύμφωνα μετά ανωτέρω, 
επιτρέπεται για την άπαξ αυτοκίνητη μετακίνηση κατά τις 
προηγούμενες δύο (2) ημέρες πριν την έναρξη και κατά 
την επόμενη μία (1) ημέρα μετά τη λήξη της εκδήλωσης 
ή του αγώνα από και προς τον τόπο στάθμευσης του 
οχήματος, όπως προκύπτει από το έγγραφο της ως άνω 
περ. ββ, και τους χώρους των αγώνων ή εκδηλώσεων. 
Εάν η μετακίνηση πραγματοποιείται για τη συμμετοχή 
σε αγώνες- εκδηλώσεις στην αλλοδαπή, οι παραπάνω 
ημέρες μετακίνησης ισχύουν για την μετάβαση από τον 
χώρο στάθμευσης του οχήματος προς το σημείο εξόδου 
από τη Χώρα και από το σημείο εισόδου στη Χώρα προς 
τον χώρο στάθμευσης του οχήματος. 

β. Για τους σκοπούς της επισκευής τους, εφόσον ο 
οδηγός και το όχημα φέρουν αθροιστικά: 

αα. νόμιμη άδεια οδήγησης και αποδεικτικό ασφάλι¬ 
σης του οχήματος. 

ββ.Το Πιστοποιητικό Καταχώρησης Ιστορικού Οχήμα¬ 
τος και το ενάριθμο διακριτικό της παρ. 2 του άρθρου 2. 

γγ. Υπεύθυνη δήλωση του εκμεταλλευτή του συνεργεί¬ 
ου οχημάτων εάν είναι φυσικό πρόσωπο ή του νόμιμου 
εκπροσώπου για την περίπτωση του νομικού προσώπου, 
με την οποία δηλώνεται ο χρονικός προγραμματισμός 
συντήρησης ή επισκευής του οχήματος. 

Η κυκλοφορία του οχήματος, σύμφωνα με τα ανωτέ¬ 
ρω, επιτρέπεται: (α) εντός των ορίων της Περιφερεια¬ 
κής Ενότητας όπου σταθμεύει και φυλάσσεται το όχημα, 
όπως προκύπτει από το Πιστοποιητικό της παρ. 2 του 
άρθρου 2 της παρούσας, με εξαίρεση την περιοχή της 
Αττικής (πλην Π.Ε. Νήσων) όπου η κυκλοφορία επιτρέπε¬ 
ται εντός της οικείας Περιφέρειας, (β) για την αυτοκίνητη 
μετακίνηση από και προς τον τόπο στάθμευσης του οχή¬ 
ματος και τον χώρο του συνεργείου, και (γ) μόνο κατά 
την πρώτη Τετάρτη και το τρίτο Σάββατο εκάστου μήνα. 
Ειδικώς, επιτρέπεται η μετακίνηση του οχήματος από το 
συνεργείο προς τον χώρο στάθμευσης του οχήματος και 
κατά την ημέρα εξόδου του οχήματος από το συνεργείο, 
εφόσον αυτό φέρει επιπλέον ισχύον τιμολόγιο από το 
οικείο συνεργείο από το οποίο προκύπτει η ημέρα ει¬ 
σόδου και εξόδου του οχήματος από αυτό, σύμφωνα 
με τα παραπάνω. 

γ. Για τους σκοπούς της διάνυσης διαδρομών για τη 
συντήρησή τους, εφόσον ο οδηγός και το όχημα φέρουν 
αθροιστικά: 

αα. νόμιμη άδεια οδήγησης και αποδεικτικό ασφάλι¬ 
σης του οχήματος. 

ββ.Το Πιστοποιητικό Καταχώρησης Ιστορικού Οχήμα¬ 
τος και το ενάριθμο διακριτικό της παρ. 2 του άρθρου 2. 

Η κυκλοφορία του οχήματος, σύμφωνα μετά ανωτέρω, 
επιτρέπεται κάθε δεύτερη και τέταρτη ημέρα Κυριακή 
εκάστου μήνα, εντός των ορίων της Περιφερειακής Ενό¬ 
τητας όπου σταθμεύει και φυλάσσεται το όχημα, όπως 
προκύπτει από το σχετικό Πιστοποιητικό Καταχώρησης 
Ιστορικού Οχήματος, με εξαίρεση την περιοχή της Αττι¬ 
κής (πλην Π.Ε. Νήσων), όπου η κυκλοφορία επιτρέπεται 
εντός της οικείας Περιφέρειας. 

Άρθρο 4 

Διαδικασία επανεξέτασης οχημάτων 
χαρακτηρισμένων ως ιστορικού ενδιαφέροντος 

1. Συστήνεται Επιτροπή αποτελούμενη από: 

α) Έναν (1) εκπρόσωπο του νομικού προσώπου που 
εκπροσωπεί νόμιμα στην Ελλάδα τη Δ.Ο.Α. και έναν (1) 
εκπρόσωπο του νομικού προσώπου που εκπροσωπεί 
νόμιμα στην Ελλάδα τη Δ.Ο.Π.Α., με τους αναπληρωτές 
τους, για την περίπτωση επιβατικού αυτοκίνητου οχή¬ 
ματος ή έναν (1) εκπρόσωπο του νομικού προσώπου 
που εκπροσωπεί νόμιμα στην Ελλάδα τη Δ.Ο.Μ., με τον 
αναπληρωτή του, για την περίπτωση Μοτοσικλέτας, που 
ορίζονται από τα αρμόδια, κατά περίπτωση, νομικά πρό¬ 
σωπα. 

β) Έναν (1) εκπρόσωπο του Υπουργείου Υποδομών και 
Μεταφορών, με τον αναπληρωτή του, που ορίζεται από 
τον Υπουργό Υποδομών και Μεταφορών. 

γ) Έναν (1) εκπρόσωπο που ορίζεται από την Ενιαία 
Ομοσπονδία Βιοτεχνών Επισκευαστών Αυτοκινήτων 
Μηχανημάτων και Μοτοσυκλετών (Ε.Ο.Β.Ε.Α.Μ.Μ.), με 
τον αναπληρωτή του. 


2. Έργο της Επιτροπής της παρ. 1 είναι η επανεξέτα¬ 
ση, εντός δέκα (10) μηνών από τη συγκρότηση αυτής, 
του χαρακτηρισμού ως ιστορικού ενδιαφέροντος των 
οχημάτων με έτος πρώτης ταξινόμησης (κυκλοφορίας) 
από το 1970 και μετέπειτα που έχουν χαρακτηριστεί και 
καθοριστεί ως ιστορικού ενδιαφέροντος, με βάση προγε¬ 
νέστερες διατάξεις, και η διατύπωση σχετικής εισήγησης. 
Έως την επανεξέταση του χαρακτηρισμού τους ως ιστο¬ 
ρικού ενδιαφέροντος από την Επιτροπή του παρόντος 
άρθρου, δεν επιτρέπεται η κυκλοφορία τους για τους 
σκοπούς της παρ. 2 του άρθρου 3. 

3. α. Στην περίπτωση που η Επιτροπή διατυπώσει θε¬ 
τική εισήγηση, τότε ο χαρακτηρισμός του οχήματος ως 
ιστορικού ενδιαφέροντος θεωρείται αποδεκτός και ισχύ¬ 
ει η Βεβαίωση χαρακτηρισμού του ως ιστορικού ενδια¬ 
φέροντος, η οποία πρέπει να επανεκδοθεί από το φορέα 
που τη χορήγησε προκειμένου να φέρει τα στοιχεία που 
αναφέρονται στην παρ. 1 του άρθρου 2 της παρούσας. 
Εν συνεχεία, ο φορέας της παρ. 2 του άρθρου 2 που έχει 
χορηγήσει στο όχημα ενάριθμο διακριτικό γνώρισμα 
οφείλει να του χορηγήσει Πιστοποιητικό Καταχώρησης 
Ιστορικού Οχήματος με τα στοιχεία του Παραρτήματος 
I της παρούσας ώστε να καταστεί δυνατή η κυκλοφορία 
του κατά τα οριζόμενα της παρ. 2 του άρθρου 3. 

β. Στην περίπτωση αρνητικής εισήγησης της Επιτρο¬ 
πής, τότε ο χαρακτηρισμός του οχήματος ως ιστορικού 
ενδιαφέροντος θεωρείται μη αποδεκτός και ο φορέας 
που χορήγησε τη Βεβαίωση χαρακτηρισμού του ως 
ιστορικού ενδιαφέροντος, οφείλει να εκδώσει πράξη 
ακύρωσης αυτής. Η εν λόγω πράξη ακύρωσης, καθώς 
και τα πλήρη στοιχεία του οχήματος, που πλέον δεν χα¬ 
ρακτηρίζεται ως ιστορικού ενδιαφέροντος, αποστέλ- 
λονται άμεσα, με κάθε πρόσφορο μέσο στην αρμόδια 
τελωνειακή αρχή, προκειμένου να εξεταστεί η οφειλή 
τυχόν φορολογικών επιβαρύνσεων. Σε κάθε περίπτωση, 
απαγορεύεται η αυτοκίνητη μετακίνηση του οχήματος 
αυτού και ο ιδιοκτήτης του οφείλει να παραδώσει το 
ενάριθμο διακριτικό γνώρισμα και το Πιστοποιητικό Κα¬ 
ταχώρησης Ιστορικού Οχήματος στον φορέα που του 
τα χορήγησε. Σε περίπτωση αυτοκίνητης μετακίνησης 
του οχήματος, επιβάλλονται τα πρόστιμα της παρ. 2 του 
άρθρου 6 της παρούσας. 

4. Οχήματα με έτος πρώτης ταξινόμησης (κυκλοφορί¬ 
ας) έως και το 1969, που έχουν χαρακτηριστεί ως ιστορι¬ 
κού ενδιαφέροντος με βάση προγενέστερες διατάξεις, 
διατηρούν τον σχετικό χαρακτηρισμό. Εντός χρονικού 
διαστήματος δύο (2) μηνών από τη δημοσίευση της 
παρούσας απόφασης επανεκδίδεται Βεβαίωση χαρα¬ 
κτηρισμού ως ιστορικού ενδιαφέροντος, από το φορέα 
που τη χορήγησε, κατά τα αναφερόμενα στην παρ. 1 
του άρθρου 2 της παρούσας ενώ ο φορέας της παρ. 2 
του άρθρου 2 που έχει χορηγήσει στο όχημα ενάριθμο 
διακριτικό γνώρισμα οφείλει να του χορηγήσει Πιστοποι¬ 
ητικό Καταχώρησης Ιστορικού Οχήματος με τα στοιχεία 
του Παραρτήματος I. 

5. Μετά το πέρας του έργου της Επιτροπής του παρό¬ 
ντος άρθρου θα καθοριστεί διαδικασία για τη χορήγηση 
και τη διάθεση κρατικών πινακίδων οχημάτων ιστορικού 
ενδιαφέροντος που θα κατασκευάζονται με μέριμνα του 

Υπουργείου Υποδομών και Μεταφορών προκειμένου 
οχήματα, που χαρακτηρίζονται ιστορικού ενδιαφέρο¬ 
ντος κατά τα οριζόμενα στην παρ. 1 του αρ. 2 της παρού¬ 
σας υπουργικής απόφασης και φέρουν το πιστοποιητικό 
καταχώρησης της παρ. 2 του ιδίου άρθρου, να κυκλοφο¬ 
ρούν για τους σκοπούς της συμμετοχής σε αγώνες και 
εκδηλώσεις, της επισκευής και της διάνυσης διαδρομών 
για τη συντήρησή τους. 

Άρθρο 5 

Διαδικασία διαγραφής 
οχημάτων ιστορικού ενδιαφέροντος 

1. Τα οχήματα ιστορικού ενδιαφέροντος δύνανται 
να διαγράφονται από το Μητρώο Αδειών Κυκλοφορί¬ 
ας Οχημάτων του Υπουργείου Υποδομών και Μετα¬ 
φορών, σύμφωνα με τα οριζόμενα στο άρθρο 49 του 
ν. 4313/2014 (Α' 261). Για τη διαγραφή του οχήματος ο 
ιδιοκτήτης του υποβάλλει σε οποιαδήποτε Υπηρεσία 
Μεταφορών και Επικοινωνιών των Περιφερειακών Ενο¬ 
τήτων της Χώρας τα εξής δικαιολογητικά: 

α. Αίτηση για τη διαγραφή του οχήματος ιστορικού 
ενδιαφέροντος. 

β. Στοιχεία κυκλοφορίας (άδεια και πινακίδες κυκλο¬ 
φορίας) του οχήματος. 

γ. Βεβαίωση χαρακτηρισμού του οχήματος ως ιστορι¬ 
κού ενδιαφέροντος, η οποία χορηγείται από τα νομικά 
πρόσωπα της παρ. 1 του άρθρου 2. 

Για όχημα με έτος πρώτης ταξινόμησης (κυκλοφορίας) 
έως και το 1969 που έχει χαρακτηριστεί ως ιστορικού 
ενδιαφέροντος με βάση προγενέστερες διατάξεις, γίνε¬ 
ται δεκτή η Βεβαίωση χαρακτηρισμού του ως ιστορικού 
ενδιαφέροντος που έχει χορηγηθεί σύμφωνα με τα ανα- 
φερόμενα στην παρ. 4 του άρθρου 4 της παρούσας, ενώ 
για όχημα με έτος πρώτης ταξινόμησης (κυκλοφορίας) 
από το 1970 και μετέπειτα, γίνεται δεκτή η Βεβαίωση 
χαρακτηρισμού του ως ιστορικού ενδιαφέροντος που 
έχει χορηγηθεί σύμφωνα με τη διαδικασία της παρ. 3α 
του ίδιου ως άνω άρθρου. 

δ. Αντίγραφο του Πιστοποιητικού Καταχώρησης Ιστο¬ 
ρικού Οχήματος όπου εμφαίνεται το ενάριθμο διακριτικό 
που έχει χορηγηθεί κατά την παρ. 2 του άρθρου 2. 

ε. Βεβαίωση περί μη οφειλής τελών κυκλοφορίας, 
εκδοθείσα από την αρμόδια Φορολογική Αρχή. Η βε¬ 
βαίωση της περίπτωσης αυτής δεν απαιτείται αν πραγ¬ 
ματοποιείται, μεταξύ των συναρμόδιων Υπηρεσιών, 
διασταύρωση περί μη οφειλής τελών κυκλοφορίας με 
ηλεκτρονικά μέσα. 

στ. Αποδεικτικό καταβολής του προβλεπόμενου στην 
περίπτωση 4 της παραγράφου 6 του άρθρου 8 του 
π.δ. 116/2004 (Α' 81), όπως ισχύει, τέλους διαγραφής. 

Ο αρμόδιος υπάλληλος της Διεύθυνσης Μεταφορών και 
Επικοινωνιών της οικείας Περιφερειακής Ενότητας, μετά 
τον έλεγχο των ως άνω δικαιολογητικών προβαίνει στη 
διαγραφή του οχήματος από το Μητρώο Αδειών Κυκλο¬ 
φορίας Οχημάτων του Υπουργείου Υποδομών και Μετα¬ 
φορών - διαδικασία η οποία καταγράφεται στο Μητρώο 
- και στη χορήγηση στον αιτούντα βεβαίωσης διαγραφής. 

2. Η διαδικασία διαγραφής της παρ. 1 του παρόντος 
άρθρου πραγματοποιείται κατ' αναλογία και για τα αγω¬ 
νιστικά αυτοκίνητα, εφόσον αυτά είναι επισήμως χαρα¬ 
κτηρισμένα ως τέτοια. 


3. Προκειμένου περί οχημάτων τελούντων σε καθε¬ 
στώς φορολογικής ακινησίας, και τα οποία πρόκειται να 
διαγραφούν δυνάμει της παρούσας, ισχύει αναλογικά η 
υποπαράγραφος Δ.4 της παραγράφου Δ του άρθρου 3 
του ν. 4254/2014 (Α'85) «Μέτρα στήριξης και ανάπτυξης 
της ελληνικής οικονομίας στο πλαίσιο εφαρμογής του 
ν. 4046/2012 και άλλες διατάξεις». 

Άρθρο 6 

Διοικητικά πρόστιμα και κυρώσεις 

1. Σε περίπτωση θέσης των οχημάτων ιστορικού εν¬ 
διαφέροντος σε δημόσια κυκλοφορία, κατά παράβαση 
των διατάξεων της παρ. 2 του άρθρου 3 της παρούσας, 
επιβάλλεται διοικητικό πρόστιμο χιλίων πεντακοσίων 
(1.500) ευρώ (€) στον ιδιοκτήτη του οχήματος και πρό¬ 
στιμο χιλίων πεντακοσίων (1.500) ευρώ (€) στον οδηγό 
του οχήματος εφόσον πρόκειται για διαφορετικό πρό¬ 
σωπο. 

2. Σε περίπτωση αυτοκίνητης μετακίνησης των οχη¬ 
μάτων για τα οποία ο χαρακτηρισμός τους ως ιστορικού 
ενδιαφέροντος έχει κριθεί μη αποδεκτός από την Επι¬ 
τροπή της παρ.1 του άρθρου 4 της παρούσας, επιβάλ¬ 
λεται διοικητικό πρόστιμο δύο χιλιάδων (2.000) ευρώ (€) 
στον ιδιοκτήτη του οχήματος και πρόστιμο δύο χιλιάδων 
(2.000) ευρώ (€) στον οδηγό του οχήματος εφόσον πρό¬ 
κειται για διαφορετικό πρόσωπο. 

3. Σε περίπτωση χρήσης των χαρακτηρισθέντων ως 
ιστορικού ενδιαφέροντος οχημάτων σε αγώνες ή εκδη¬ 
λώσεις της παρούσας άνευ του απαραίτητου ενάριθμου 
διακριτικού γνωρίσματος, όπως αυτό ορίζεται στην παρ. 
2 του άρθρου 2 της παρούσας, επιβάλλεται διοικητικό 
πρόστιμο ύψους τριακοσίων (300) ευρώ (€). 

4. Για τα οχήματα που καταληφθούν να κυκλοφορούν, 
κατά παράβαση των διατάξεων της παρ. 2 του άρθρου 3 
της παρούσας, ενημερώνεται η αρμόδια Δ.Ο.Υ. και εφό¬ 
σον είναι σε ακινησία, επιβάλλονται τα ετήσια τέλη κυ¬ 
κλοφορίας καθώς και το αντίστοιχο αυτοτελές πρόστιμο 
μη καταβολής, σύμφωνα με τις διατάξεις της υποπαρ. Ε7 
του άρθρου πρώτου του ν. 4093/2012 (222 Α') καθώς και 
το πρόστιμο του αρ. 4 του ν. 2523/1997. 

5. Ως όργανα ελέγχου των ως άνω παραβάσεων και 
επιβολής των σχετικών κυρώσεων ορίζονται - κατ'ανα¬ 
λογία - τα αναφερόμενα στο άρθρο 2 του ν.3446/2006 
«Οργάνωση και λειτουργία αρχών ελέγχου κυκλοφορίας 
των οχημάτων - Ρυθμίσεις για τις επιβατικές μεταφορές 
και άλλες διατάξεις» (Α'49). 

Άρθρο 7 

Παραρτήματα 

Προσαρτώνται και αποτελούν αναπόσπαστο μέρος 
της παρούσας απόφασης τα ακόλουθα Παραρτήματα 
I και II. 

ΠΑΡΑΡΤΗΜΑ I 

Πιστοποιητικό Καταχώρησης Ιστορικού 

Οχήματος 

Α.Το πιστοποιητικό καταχώρησης ιστορικού οχήματος 
ανανεώνεται υποχρεωτικά εντός δύο (2) ετών, το αργό¬ 
τερο, από την αρχική χορήγησή του ή την προηγούμενη 
ανανέωση. 

Β. Πιστοποιητικό καταχώρησης ιστορικού οχήματος 
που έχει εκδοθεί πριν την έναρξη εφαρμογής της παρού¬ 
σας απόφασης, ανανεώνεται υποχρεωτικά το αργότερο 
εντός δύο (2) μηνών από τη δημοσίευση της παρούσας. 

Γ. Το πιστοποιητικό καταχώρησης ιστορικού οχήμα¬ 
τος αναγράφει την επωνυμία του φορέα χορήγησης, και 
περιλαμβάνει κατ' ελάχιστο τα εξής στοιχεία, τα οποία 
τηρούνται σε βάση δεδομένων που έχει αναπτύξει ο 
φορέας χορήγησης: 

1. Μοναδικό δψήφιο τουλάχιστον αλφαριθμητικό 
συνδυασμό, όπως αναφέρεται στην παράγραφο 3 της 
παρούσας 

2. Ημερομηνία έκδοσης Πιστοποιητικού 

3. Ημερομηνία λήξης ισχύος Πιστοποιητικού 

Ως προς το όχημα: 

4. Φορέα χορήγησης Βεβαίωσης χαρακτηρισμού του 
οχήματος ως ιστορικού ενδιαφέροντος 

5. Ημερομηνία χορήγησης Βεβαίωσης 

6. Μοναδικό δψήφιο τουλάχιστον αλφαριθμητικό συν¬ 
δυασμό Βεβαίωσης, όπως αναφέρεται στην παράγραφο 
2 της παρούσας 


7. Ενάριθμο διακριτικό γνώρισμα, 
δ. Αριθμό κυκλοφορίας οχήματος (εφόσον αυτό είναι 
ενεργό στο Μητρώο Αδειών Κυκλοφορίας Οχημάτων 
του Υπουργείου Υποδομών και Μεταφορών) 

9. Εργοστάσιο κατασκευής 

10. Τύπο του οχήματος 

11. Χώρα κατασκευής 

12. Αριθμό πλαισίου 

13. Κυλίνδρισμά κινητήρα 

14. Έτος πρώτης ταξινόμησης (κυκλοφορίας) του οχή¬ 
ματος 

15. Χώρο στάθμευσης οχήματος (Πόλη, οδό, αριθμό) 

16. Πρόσφατη ευκρινή έγχρωμη φωτογραφία του οχή¬ 
ματος (της τελευταίας διετίας) 

Ως προς τον ιδιοκτήτη: 

17. Ονοματεπώνυμο 
1 δ. Πατρώνυμο 

19. Αριθμό Δελτίου Ταυτότητας ή Διαβατηρίου 

20. Διεύθυνση κατοικίας ιδιοκτήτη (Πόλη, οδό, αριθμό) 

21. Αριθμό φορολογικού μητρώου 




Μηναία Κατάσταση Στοιχείων Πιστοποιητικών Καταχώρησης 


7292 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 570/25.02.2019 


ΜΗΝΙΑΙΑ ΚΑΤΑΣΤΑΣΗ ΣΤΟΙΧΕΙΩΝ ΠΙΣΤΟΠΟΙΗΤΙΚΩΝ ΚΛΤΑΧΩΡΗΣΗΣ 

Άρθρο 8 
Ισχύς 

Από τη θέση σε ισχύ της παρούσας απόφασης καταργείται η περίπτωση Ε'της παραγράφου 6 της υπ' αριθμ. 
ΣΤ/1831/1978 (Β' 72) υπουργικής απόφασης και η υπ'αριθ. Α οικ. 55972-3112/2017 (Β' 3641) κοινής υπουργικής 
απόφασης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Φεβρουάριου 2019 
Οι Υπουργοί 


Οικονομικών Υποδομών και Μεταφορών 

ΕΥΚΛΕΙΔΗΣ ΤΣΑΚΑΛΩΤΟΣ ΧΡΗΣΤΟΣ ΣΠΙΡΤΖΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























